Wonten ing jaman sapunika, karaméan Chuseok kalebet wekda kanggé tiyang Koréa supados kondur ing tlatah asalipun piyambak kanggé sowan ing altar leluhur. Nalika énjing, tiyang Koréa ngawontenaken pakurmatan dhumateng arwahipun para leluhur kanthi wujud ziarah ing makam supados ngresiki tuwuhan lan lemah ing sakiwa tengenipun makam. Arwah leluhur ugi dipunparingi dedhaharan, woh-wohan, lan unjukan. Kasiling panèn taun mau ugi dipunparingaken dhateng arwah para leluhur .